stanford-oval/wikipedia huggingface dataset:
วัดจันทร์ตะวันออก

| วัดจันทร์ตะวันออก |
| --- | --- |


ที่ตั้ง: ตำบลในเมือง อำเภอเมืองพิษณุโลก จังหวัดพิษณุโลก
ประเภท: วัดราษฎร์
นิกาย: มหานิกาย
เจ้าอาวาส: พระครูปริยัติกิจจานุกรม (พิน ฉินฺนาลโย ป.ธ.3)
 สถานีย่อยพระพุทธศาสนา
วัดจันทร์ตะวันออก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองพิษณุโลก จังหวัดพิษณุโลก ปัจจุบันมีเจ้าอาวาส คือ พระครูปริยัติกิจจานุกรม (พิน ฉินฺนาลโย ป.ธ.3)
วัดจันทร์ตะวันออกตั้งวัดเมื่อ พ.ศ. 2276 ย้ายสถานที่สร้างเสนาสนะมาแล้วถึง 3 ครั้ง เนื่องจากเป็นวัดที่ตั้งอยู่ริมแม่น้ำน่านจึงได้ถูกน้ำเซาะตลิ่งพัง แม้จะเป็นวัดที่สร้างใหม่ แต่ก็เชื่อว่าพระยาจักรีหรือพระบาทสมเด็จพระพุทธยอดฟ้าจุฬาโลกมหาราช เคยยกทัพและมาหยุดพักที่วัดแห่งนี้ วัดได้รับพระราชทานวิสุงคามสีมาวันที่ 14 พฤศจิกายน พ.ศ. 2510 เขตวิสุงคามสีมากว้าง 20 เมตร ยาว 40 เมตร
อาคารเสนาสนะที่สำคัญ ได้แก่ อุโบสถกว้าง 6 เมตร ยาว 18 เมตร สร้างเมื่อ พ.ศ. 2514 ศาลาการเปรียญกว้าง 26 เมตร ยาว 42 เมตร สร้างเมื่อ พ.ศ. 2446 หอสวดมนต์กว้าง 10 เมตร ยาว 14 เมตร สร้างเมื่อ พ.ศ. 2476 กุฏิสงฆ์จำนวน 13 หลัง เป็นอาคารไม้และครึ่งตึกครึ่งไม้ ปูชนียวัตถุที่สำคัญ ได้แก่ พระประธานในอุโบสถ ขนาดพระเพลากว้าง 2 ศอกคืบ เนื้อทองเหลือง พระประจำวัน 7 องค์ และพระประธานขนาดพระเพลากว้าง 1 ศอกคืบ ประดิษฐานอยู่ที่ศาลาการเปรียญ ประชาชนยังมาสักการะศาลพระสุพรรณกัลยา
วัดจันทร์ธาดาประชาราม

| วัดจันทร์ธาดาประชาราม |
| --- | --- |

ชื่อสามัญ: วัดจันทร์ธาดาประชาราม, วัด กม.7
ที่ตั้ง: ตำบลตาเนาะแมเราะ อำเภอเบตง จังหวัดยะลา
ประเภท: วัดราษฎร์
นิกาย: มหานิกาย
เจ้าอาวาส: พระครูเกษมธรรมธาดา
 สถานีย่อยพระพุทธศาสนา
วัดจันทร์ธาดาประชาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตาเนาะแมเราะ อำเภอเบตง จังหวัดยะลา วัดยังเป็นที่ตั้งของสำนักปฏิบัติธรรมประจำจังหวัดยะลา แห่งที่ 8 ปัจจุบันมีพระครูเกษมธรรมธาดา เป็นเจ้าอาวาส
วัดจันทร์ธาดาประชาราม หรือ วัด กม.7 เพราะอยู่ห่างจากตัวเมืองเบตงประมาณ 7 กิโลเมตร ก่อตั้งเมื่อ พ.ศ. 2507 โดยมีพระครูทักษิณันตบริหาร (พ่อท่านคล้าย สุชาโต) เป็นเจ้าอาวาสรูแแรก เป็นเจ้าอาวาสมาจนกระทั่งละสังขาร ซึ่งสรีระของท่านตั้งอยู่ภายในอาคาร 80 ปี ซึ่งปัจจุบันมีประชาชนเข้ามาท่องเที่ยว ทำบุญ กราบไหว้ สำนักงานพระพุทธศาสนาแห่งชาติระบุว่าตั้งวัดเมื่อวันที่ 6 กุมภาพันธ์ พ.ศ. 2516 ได้รับพระราชทานวิสุงคามสีมาเมื่อวันที่ 3 กรกฎาคม พ.ศ. 2528
ภายในวัดมีพระปรางค์เปิดโลกอยู่ด้านบน ต่อด้วยลงมาในชั้นกลางเป็นพระสังกัจจายน์ และชั้นล่างเป็นวิหารหลวงปู่ทวด และวิหารพระพุทธไสยาสน์ (พระนอน) ขนาดยาว 20 เมตร สร้างพระพุทธไสยาสน์ (พระนอน) เพื่อสานต่อเจตนารมร์ของพระครูทักษิณันตบริหาร (พ่อท่านคล้าย สุชาโต) ภายในพระนอนสามารถลอดผ่านเข้าไปได้ และจะพบเป็นหัวใจพระนอน
วัดจันทร์

วัดจันทร์ อาจหมายถึง
วัดจันทร์ อำเภอหนองเรือ จังหวัดขอนแก่น
วัดจันทร์ อำเภอกัลยาณิวัฒนา จังหวัดเชียงใหม่
วัดจันทร์ อำเภอชุมพวง จังหวัดนครราชสีมา
วัดจันทร์ อำเภอเฉลิมพระเกียรติ จังหวัดนครศรีธรรมราช
วัดจันทร์ อำเภอบางกรวย จังหวัดนนทบุรี
วัดจันทร์ อำเภอนครหลวง จังหวัดพระนครศรีอยุธยา
วัดจันทร์ อำเภอเมืองเพชรบูรณ์ จังหวัดเพชรบูรณ์
วัดจันทร์ อำเภอพรรณานิคม จังหวัดสกลนคร
วัดจันทร์ อำเภอสทิงพระ จังหวัดสงขลา
วัดจันทร์ อำเภอโพธิ์ทอง จังหวัดอ่างทอง
วิศรุต พันนาสี

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  วิศรุต พันนาสี
วันเกิด:  13 มิถุนายน พ.ศ. 2525 (42 ปี)
สถานที่เกิด:   จังหวัดกำแพงเพชร ประเทศไทย
ส่วนสูง:  1.74 m (5 ft 8 1⁄2 in)
ตำแหน่ง:  แบ็กซ้าย
สโมสรอาชีพ*
| ปี |  ทีม |  ลงเล่น |  (ประตู) |
| พ.ศ. 2548–2551 |  ธนาคารกรุงเทพ |  64 |  (2) |
| พ.ศ. 2552 |  เมืองทอง ยูไนเต็ด |  20 |  (3) |
| พ.ศ. 2553 |  → ราชประชา (ยืมตัว) |  4 |  (0) |
| พ.ศ. 2554 |  → สมุทรสงคราม (ยืมตัว) |  0 |  (0) |
| พ.ศ. 2555 |  บีอีซี-เทโรศาสน |  16 |  (2) |
| พ.ศ. 2555–2556 |  แบงค็อก ยูไนเต็ด |  14 |  (0) |
| พ.ศ. 2557 |  เพื่อนตำรวจ |  12 |  (1) |
| พ.ศ. 2558 |  อ่างทอง |  18 |  (0) |
| พ.ศ. 2559 |  ศุลกากร ยูไนเต็ด |  22 |  (1) |
| พ.ศ. 2560–2561 |  นครปฐม ยูไนเต็ด |  29 |  (2) |
| พ.ศ. 2562 |  อาร์มี่ ยูไนเต็ด |  10 |  (0) |
| พ.ศ. 2563–2564 |  ราชนาวี |  15 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 22 มิถุนายน พ.ศ. 2564
วิศรุต พันนาสี (ชื่อเล่น: หงวน; 13 มิถุนายน พ.ศ. 2525 – ) เป็นนักฟุตบอลระดับอาชีพชาวไทย ผู้ทำหน้าที่ในตำแหน่งแบ็กซ้าย
เกียรติประวัติ > สโมสร

ไทยพรีเมียร์ลีก (1 สมัย): ฤดูกาล 2552
แหล่งข้อมูลอื่น

ข้อมูลของ วิศรุต พันนาสี ที่ ซ็อกเกอร์เวย์
วัดหัวไทร (จังหวัดฉะเชิงเทรา)

| วัดหัวไทร |
| --- | --- |

ชื่อสามัญ: วัดหัวไทร, วัดเปี่ยมนิโครธาราม
ที่ตั้ง: ตำบลหัวไทร อำเภอบางคล้า จังหวัดฉะเชิงเทรา
ประเภท: วัดราษฎร์
นิกาย: มหานิกาย
เจ้าอาวาส: พระครูพิพัฒน์วรากร
 สถานีย่อยพระพุทธศาสนา
วัดหัวไทร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหัวไทร อำเภอบางคล้า จังหวัดฉะเชิงเทรา มีที่ดินตั้งวัดเนื้อที่ 15 ไร่ 3 งาน 42 ตารางวา และมีที่ธรณีสงฆ์จำนวน 2 แปลง เนื้อที่ 31 ไร่ 2 งาน 30 ตารางวา ปัจจุบันมีพระครูพิพัฒน์วรากรเป็นเจ้าอาวาส
วัดหัวไทร หรือ วัดเปี่ยมนิโครธาราม ตั้งวัดเมื่อ พ.ศ. 2428 ได้รับพระราชทานวิสุงคามสีมาเมื่อวันที่ 14 มีนาคม พ.ศ. 2504 เขตวิสุงคามสีมากว้าง 40 เมตร ยาว 80 เมตร เดิมมีต้นไทรใหญ่อยู่ริมแม่น้ำบางปะกง มีนางฮัน นางสอนศรี ภุมสอย มอบที่ดินให้ ตั้งชื่อวัดว่า "วัดหัวไทร" เพราะวัดตั้งอยู่ที่บ้านหัวไทรและมีต้นไทรอยู่ริมแม่น้ำบางปะกง ภายหลังพระบาทสมเด็จพระมหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงทรงประกอบพิธีตัดลูกนิมิตเมื่อวันที่ 14 มีนาคม พ.ศ. 2514
ด้านการศึกษาได้เปิดสอนโรงเรียนพระปริยัติธรรมแผนกธรรมเมื่อ พ.ศ. 2475 อาคารเสนาสนะที่สำคัญ ได้แก่ อุโบสถสร้างเมื่อ พ.ศ. 2514 ศาลาการเปรียญสร้างเมื่อ พ.ศ. 2515 กุฏิสงฆ์จำนวน 6 หลัง และศาลาบาตร
วัดจันทรสโมสร

13°47′29″N 100°30′53″E﻿ / ﻿13.791411°N 100.514843°E﻿ / 13.791411; 100.514843
| วัดจันทรสโมสร |
| --- | --- |


ที่ตั้ง: เลขที่ 977 ซอยสามเสน 25 ถนนสามเสน แขวงถนนนครไชยศรี เขตดุสิต กรุงเทพมหานคร 10300
ประเภท: วัดราษฎร์
นิกาย: มหานิกาย
เจ้าอาวาส: พระมหาสุชาติ ธมฺมรโต
 สถานีย่อยพระพุทธศาสนา
วัดจันทรสโมสร [จัน-สะ-โม-สอน] เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงถนนนครไชยศรี เขตดุสิต ที่ดินตั้งวัดมีเนื้อที่ 9 ไร่ ปัจจุบันพระมหาสุชาติ ธมฺมรโต ตำแหน่งเจ้าอาวาส ท่านเป็นพระโหราจารย์ชื่อดัง
วัดจันทรสโมสรสร้างขึ้นเมื่อประมาณ พ.ศ. 2386 ได้รับพระราชทานวิสุงคามสีมาครั้งหลังเมื่อวันที่ 16 ตุลาคม พ.ศ. 2528 เขตวิสุงคามสีมากว้าง 16 เมตร ยาว 32 เมตร ในด้านการศึกษา วัดได้ให้ทางราชการสร้างโรงเรียนสอนระดับประถมศึกษาในที่ดินของวัด คือ โรงเรียนวัดจันทรสโมสร
ภายในวัดมีอุโบสถที่หลวงวิศาลศิลปกรรม (เชื้อ ปัทมจินดา) เป็นผู้ออกแบบ หน้าบันประตูหน้าต่างทุกบานแกะสลักด้วยหินอ่อน มีพระราหู ภายในวัดยังประดิษฐานพระพุทธรูปศักดิ์สิทธิ์หลายองค์ มีหลวงพ่อโสธร หลวงพ่อวัดบางพลี หลวงพ่อวัดไร่ขิง และหลวงพ่อวัดบ้านแหลมเป็นอาทิ นอกจากนั้นยังมีพระประจำวันเกิดด้วย เสนาสนะอื่น ๆ ได้แก่ กุฏิสงฆ์ จำนวน 13 หลัง ศาลาการเปรียญ ฌาปนสถาน และสุสาน
วิวาห์แต้มพิษ

ซีรีส์มังงะญี่ปุ่นโดยโจเมียกุและมิซูกิ โยดะ
| --- | --- |
วิวาห์แต้มพิษ
マリッジトキシン (Marijjitokishin)
ชื่อภาษาอังกฤษ: Marriagetoxin
แนว: โลดโผน สุขนาฏกรรมจินตนิยม
มังงะ
เขียนโดย: โจเมียกุ
วาดภาพโดย: มิซูกิ โยดะ
สำนักพิมพ์: ชูเอชะ
สำนักพิมพ์ภาคภาษาไทย: สยามอินเตอร์คอมิกส์
ในเครือ: จัมป์คอมิกส์+
นิตยสาร: โชเน็งจัมป์+
กลุ่มเป้าหมาย: โชเน็ง
วางจำหน่ายตั้งแต่: 20 เมษายน พ.ศ. 2565 – ปัจจุบัน
จำนวนเล่ม: 4
 สถานีย่อยการ์ตูนญี่ปุ่น
วิวาห์แต้มพิษ (ญี่ปุ่น: マリッジトキシン; โรมาจิ: Marijjitokishin) เป็นซีรีส์มังงะญี่ปุ่น แต่งเรื่องโดยโจเมียกุและวาดภาพโดยมิซูกิ โยดะ เผยแพร่ฟรีทางแอปมือถือและเว็บไซต์ของนิตยสารออนไลน์ โชเน็งจัมป์+ ของสำนักพิมพ์ชูเอชะตั้งแต่เดือนเมษายน พ.ศ. 2565 สำนักพิพม์ชูเอชะยังเผยแพร่ซีรีส์มังงะเป็นภาษาอังกฤษและภาษาไทยทางแพลตฟอร์มออนไลน์และแอปมือถือ มังงะพลัส ซีรีส์มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์
การตีพิมพ์

วิวาห์แต้มพิษ แต่งเรื่องโดยโจเมียกุและวาดภาพโดยมิซูกิ โยดะ มังงะประกาศเปิดตัวโดยสำนักพิมพ์ชูเอชะเมื่อวันที่ 11 เมษายน พ.ศ. 2565 และเริ่มเผยแพร่ฟรีเป็นรายสัปดาห์ทางแอปมือถือและเว็บไซต์ โชเน็งจัมป์+ ในวันที่ 20 ของเดือนเดียวกัน  สำนักพิพม์ชูเอชะยังเผยแพร่ซีรีส์มังงะเป็นภาษาอังกฤษและภาษาไทยทางแพลตฟอร์มออนไลน์และแอปมือถือ มังงะพลัส
ซีรีส์มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ประกาศลิขสิทธิ์เมื่อวันที่ 29 พฤษภาคม พ.ศ. 2566
แหล่งข้อมูลอื่น

เว็บไซต์ทางการของ วิวาห์แต้มพิษ ที่โชเน็งจัมป์+ (ญี่ปุ่น)
วิวาห์แต้มพิษ ทางมังงะพลัส
วิวาห์แต้มพิษ (มังงะ) ที่เครือข่ายข่าวอนิเมะ
วัดหางดง (อำเภอหางดง)

| วัดหางดง |
| --- | --- |


ชื่อสามัญ: วัดหางดง, วัดสันดอนแก้ว, วัดดอนแก้ว, วัดบ้านดง
ที่ตั้ง: ตำบลหางดง อำเภอหางดง จังหวัดเชียงใหม่
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดหางดง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหางดง อำเภอหางดง จังหวัดเชียงใหม่
วัดหางดงสร้างเมื่อ พ.ศ. 2320 แต่ตามประวัติของกรมการศาสนาแจ้งว่าสร้างประมาณปี พ.ศ. 2027 เดิมชื่อว่า วัดสันดอนแก้ว หรือ วัดดอนแก้ว สร้างในปลายสมัยพระเจ้าติโลกราช (พ.ศ. 1985–2030) เมื่อทางราชการได้มีการเปลี่ยนแปลงการปกครองมีการตั้งแขวงแม่ท่าช้าง เป็นอำเภอหางดง จึงได้เปลี่ยนชื่อมาเป็น วัดบ้านดง เพื่อให้สอดคล้องกับชื่อหมู่บ้าน และเปลี่ยนมาเป็น "วัดหางดง" จนถึงปัจจุบัน
วิหารเป็นสถาปัตยกรรมแบบล้านนาที่มีความงดงามมากแห่งหนึ่ง รูปแบบทรวดทรงของวิหารมีลักษณะคล้ายคลึงกับวัดต้นเกว๋น อำเภอหางดง ซึ่งมีประวัติว่าสร้างในตอนต้นพุทธศตวรรษที่ 25 เข้าใจว่าวัดหางดงก็คงจะสร้างขึ้นในระยะเวลาใกล้เคียงกัน วิหารมีแผนผังที่มุขยื่นออกด้านข้างซึ่งควรเป็นแผนผังของวิหารราวต้นพุทธศตวรรษที่ 25 ที่หน้าแหนบวิหารและเสาภายในวิหารประดับด้วยลายปูนปั้นที่มีฝีมือเป็นเอกลักษณ์ นอกจากนี้ยังมีภาพจิตรกรรมฝาผนังแต่ยังเขียนไม่เสร็จ วัดมีธรรมาสน์ชนิดไม้ทาชาดเขียนลายทองประดับกระจก ศิลปะล้านนา พุทธศตวรรษที่ 25 กว้างยาว 149 เซนติเมตร สูง 492 เซนติเมตร
วอชิงตัน เบนาวิเดส

วอชิงตัน เบนาวิเดส
วอชิงตัน เบนาวิเดส (3 มีนาคม ค.ศ. 1930 – 24 กันยายน ค.ศ. 2017 ที่มอนเตวิเดโอ) เป็นนักดนตรีและกวีชาวอุรุกวัย
ผลงาน

Tata Vizcacha (1955)
El Poeta (1959)
A un hermano (1962)
Poesía (1963)
Las Milongas -la obra más difundida- (1966)
Poemas de la ciega (1968)
Los Sueños de la Razón (1968)
Historias (1971)
Hokusai (1975)
Fontefrida (1979)
Murciélagos (1981)
Finisterre (1985)
Fotos (1986)
Tía Cloniche (1990)
Lección de exorcista (1991)
El molino del agua -Premio Nacional y Municipal- (1993)
La luna negra y el professor (1994)
Los restos del mamut (1995)
Canciones de Doña Veus (1998)
El mirlo y la misa (2000)
Los pies clavados (2000)
Biografía de Caín (2001)
Un viejo trovador (2004)
Diarios del Iporá (2006)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Washington Benavides
Songs and milongas by Washington Benavides (สเปน)
El frasco azul y otros frascos. Ediciones Abrelabios (สเปน)
วัดหัวเวียง (จังหวัดแม่ฮ่องสอน)

| วัดหัวเวียง |
| --- | --- |


ชื่อสามัญ: วัดหัวเวียง, วัดกลางเวียง
ที่ตั้ง: ตำบลจองคำ อำเภอเมืองแม่ฮ่องสอน จังหวัดแม่ฮ่องสอน
ประเภท: วัดราษฎร์
นิกาย: มหานิกาย
พระพุทธรูปสำคัญ: พระเจ้าพาราละแข่ง
 สถานีย่อยพระพุทธศาสนา
วัดหัวเวียง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลจองคำ อำเภอเมืองแม่ฮ่องสอน จังหวัดแม่ฮ่องสอน มีที่ดินตั้งวัดเนื้อที่ 5 ไร่ 3 งาน 95 ตารางวา
วัดหัวเวียงสร้างขึ้นเมื่อ พ.ศ. 2406 ตามประวัติวัดระบุว่า หัวเวียง ก็คือ หัวเมือง สร้างขึ้นเมื่อ พ.ศ. 2390 จากนั้นจึงสร้างวัดขึ้น ไม่ทราบนามผู้สร้างวัด ทราบแต่ว่าเป็นวัดแห่งที่สองของเมืองแม่ฮ่องสอน ชาวเมืองแม่ฮ่องสอนเรียกอีกชื่อหนึ่งว่า วัดกลางเวียง วัดได้รับพระราชทานวิสุงคามสีมาเมื่อวันที่ 16 มีนาคม พ.ศ. 2519 เขตวิสุงคามสีมากว้าง 40 เมตร ยาว 80 เมตร
เสนาสนะที่สำคัญ คือ วิหารพระเจ้าพาราละแข่ง เป็นวิหารไม้ ศิลปกรรมแบบศิลปะไทใหญ่ เป็นอาคารไม้ที่แบ่งพื้นที่ของอาคารออกเป็น 2 ส่วน มีส่วนยอด ที่ทำเป็นหลังคาซ้อนชั้นเหมือนปราสาทจำนวน 2 ยอด ยอดแรกเป็นปยาทาดแบบพม่า ส่วนอีกยอดหนึ่งเป็นปยาทาดมีโดมด้านบน ซึ่งได้รับอิทธิพลศิลปะตะวันตกแบบอังกฤษ 1 ใน 2 ยอด (ยอดแบบอังกฤษ) เป็นที่ประดิษฐานพระพุทธรูป พระเจ้าพาราละแข่ง เป็นพระพุทธรูปสำคัญประจำเมือง โดยสร้างขึ้นจำลองจากพระมหามัยมุนี สร้างขึ้นเมื่อ พ.ศ. 2460 จองโพหญ่าและจองหวุ่นนะ สองพ่อค้าวัวพร้อมด้วยคณะเดินทางไปยังเมืองมัณฑะเลย์เพื่อจัดสร้างพระพุทธรูปองค์นี้ ยังได้บรรจุพระบรมสารีริกธาตุขนาดเท่าเม็ดข้าวโพดที่ในพบเชี่ยนหมากในป่า เมื่อสร้างพระพุทธรูปเสร็จจึงได้แยกออกเป็น 9 ชิ้น บรรทุกลงเรือ 9 ลำ น้ำหนักรวม 999 กิโลกรัม ล่องมาตามแม่น้ำสาละวิน ขึ้นที่ท่าเรือบ้านท่าโป่งแดง จังหวัดแม่ฮ่องสอน จากนั้นนำไปประกอบที่วัดพระธาตุดอยกองมู ก่อนอัญเชิญไปประดิษฐานยังวัดหัวเวียงจนถึงปัจจุบัน
อุโบสถวัดหลังใหม่ สร้างตามแบบอย่างสถาปัตยกรรมไทใหญ่ผสมผสานพม่า เป็นอาคารคอนกรีตหลังคายกชั้นสูงเป็นชั้น ๆ มุงกระเบื้องประดับลายเจาะสังกะสี
วัดใต้พระเจ้าใหญ่องค์ตื้อ

| วัดใต้พระเจ้าใหญ่องค์ตื้อ |
| --- | --- |


ชื่อสามัญ: วัดใต้พระเจ้าใหญ่องค์ตื้อ, วัดใต้, วัดใต้เทิง
ที่ตั้ง: ตำบลในเมือง อำเภอเมืองอุบลราชธานี จังหวัดอุบลราชธานี
ประเภท: วัดราษฎร์
นิกาย: ธรรมยุติกนิกาย
เจ้าอาวาส: พระราชธรรมโกศล (สวัสดิ์ ทัสสนีโย)
 สถานีย่อยพระพุทธศาสนา
วัดใต้พระเจ้าใหญ่องค์ตื้อ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ตำบลในเมือง อำเภอเมืองอุบลราชธานี จังหวัดอุบลราชธานี มีเนื้อที่ตั้งวัดประมาณ 9 ไร่ อยู่ใกล้ริมฝั่งแม่น้ำมูล ทางด้านทิศตะวันออก สถานที่ใกล้เคียง สำนักงานการไฟฟ้าส่วนภูมิภาค เขต 2 ภาค 2 อุบลราชธานี และโรงเรียนเทศบาลบูรพาอุบล
ประวัติ

วัดใต้พระเจ้าใหญ่องค์ตื้อ วัดใต้เทิง หรือ วัดใต้ แต่เดิมวัดใต้มี 2 วัด คือ วัดใต้เทิงกับวัดใต้ท่า วัดใต้ท่า (วัดร้าง) ตั้งอยู่ริมน้ำมูล ทางทิศใต้ท่าน้ำ ส่วนวัดใต้เทิง (คำว่าเทิง ความหมายว่า ที่สูง ข้างบนหรืออยู่สูง อยู่เหนือขึ้นไป) ตั้งอยู่ถัดขึ้นไปจากวัดใต้ท่าที่อยู่ใกล้ริมแม่น้ำมูล ต่อมาเพื่อให้สื่อความหมายถึงพระประธานในอุโบสถพระนามว่าพระเจ้าองค์ตื้อ จึงได้นำพระนามของพระพุทธรูปมาต่อกับชื่อวัด กลายเป็น "วัดใต้พระเจ้าใหญ่องค์ตื้อ"
วัดใต้เทิงตั้งวัดเมื่อวันที่ 9 สิงหาคม พ.ศ. 2322 และได้รับพระราชทานวิสุงคามสีมา เมื่อวันที่ 29 พฤศจิกายน พ.ศ. 2441 มีเขตวิสุงคามสีมายาว 12 วา 1 ศอก กว้าง 7 วา 1 ศอก
พระเจ้าใหญ่องค์ตื้อ

ปูชนียวัตถุทีสำคัญ คือ พระพุทธประธานในพระอุโบสถนามว่า พระเจ้าใหญ่องค์ตื้อ เป็นพระพุทธรูปเนื้อทองสำริด ปางมารวิชัย หน้าตักกว้าง 51 นิ้ว สูง 85 นิ้ว (รวมฐาน) ตามประวัติในประเทศไทย มีพระเจ้าใหญ่องค์ตื้ออยู่ 5 องค์ สร้างขึ้นในสมัยพระเจ้าไชยเชษฐาธิราช เดิมทีประดิษฐานอยู่บนแท่นพระอุโบสถหลังเก่า ภายหลังอุโบสถทรุดโทรม พระเจ้าองค์ตื้อจึงอยู่กลางแจ้ง ตากแดด ตากฝน เป็นเวลานานทำให้องค์พระพุทธรูปองค์ตื้อมีรอยแตก เป็นสะเก็ดออกมา จึงได้พอกพระพุทธรูปด้วยเปลือกไม้ ยางบด ผสมผงอิทธิเจ และทองคำ เงิน นาก สัมฤทธิ์ เงิน รางกาชาดซะพอก ให้น้ำเกลี้ยง น้ำชาดผสมทาปอมพอก แล้วลงรักปิดทองที่เข้าเมืองอุบลราชธานี แต่เนื่องจากกลัวข้าศึกขนเอาพระพุทธรูปไปจึงได้พอกปิดไว้ และปล่อยทิ้งเป็นวัดร้างนานถึง 200 ปี
ต่อมาราว พ.ศ. 2507–2508 สมัยพระภิกษุสวัสดิ์ ทสฺสนีโย เป็นเจ้าอาวาสวัดใต้พระเจ้าใหญ่องค์ตื้อ รูปที่ 13 ได้ทำการก่อสร้างอุโบสถหลังใหม่ขึ้น ก่อสร้างเสร็จเมื่อ พ.ศ. 2519 เมื่อสร้างฐานแท่นพระพุทธรูปพระประธานเสร็จจึงได้ยกพระเจ้าใหญ่องค์ตื้อขึ้นประดิษฐานที่แท่นจนถึงปัจจุบันนี้
อาคารเสนาสนะ

อุโบสถมณฑปเพชรเจ็ดแสงพระเจ้าใหญ่องค์ตื้อ เป็นศิลปะขอมผสมเวียดนาม ส่วนฐานเป็นศิลปะไทยภาคอีสาน ขนาดกว้าง 9 เมตร ยาว 11 เมตร หน้าต่าง 5 ช่อง ประตู 2 ประตู เริ่มก่อสร้าง พ.ศ. 2509 จัดงานฉลองพิธีผูกพัทธสีมา วันที่ 1–5 มีนาคม พ.ศ. 2523 ผนังทุกด้านของอุโบสถเขียนภาพจิตรกรรมพุทธประวัติและทศชาติชาดก
วิหารเฉลิมพระเกียรติ 200 ปี เป็นที่ประดิษฐานของพระประธาน คือ พระพุทธมงคลรัตนสิริธัญสถิต เจดีย์พระบรมสารีริกธาตุ  ตั้งอยู่ด้านหลังพระอุโบสถพระเจ้าใหญ่องค์ตื้อ ภายในเจดีย์เป็นที่สถานที่เก็บพระบรมสารีริกธาตุ พระพุทธรูปเก่าแก่ เช่น พระบรมสารีริกธาตุ พระแก้วจักรพรรดิโกเมน พระแก้วจักรพรรดิมรกต พระแก้วจักรพรรดิบุษราคัม และสิ่งของเครื่องใช้ต่าง ๆ
พระเจ้าใหญ่องค์ตื้อ พระประธานประจำพระอุโบสถวัดใต้พระเจ้าใหญ่องค์ตื้อ (วัดใต้เทิง)
สระ (แหล่งน้ำ)

สำหรับความหมายอื่น ดูที่ สระ
สระในประเทศโปแลนด์
สระหรือบ่อ เป็นแหล่งน้ำนิ่งที่ปกติเล็กกว่าทะเลสาบ โดยอาจเกิดตามธรรมชาติหรือมนุษย์สร้างขึ้นก็ได้ สระอาจเกิดตามธรรมชาติในที่ลุ่มน้ำท่วมถึงเป็นส่วนหนึ่งของระบบแม่น้ำ หรืออาจเป็นแอ่งแยกต่างหากก็ได้ สระอาจมีน้ำตื้นและมีพืชและสัตว์ที่เติบโตในน้ำและที่ลุ่มชื้นแฉะ ชนิดของสิ่งมีชีวิตในสระโดยทั่วไปตัดสินจากปัจจัยต่าง ๆ รวมกันได้แก่ระดับน้ำ (โดยเฉพาะอย่างยิ่งความลึกและระยะเวลาที่น้ำขัง) และระดับสารอาหาร แต่ปัจจัยอื่นก็มีความสำคัญ เช่น การมีหรือไม่มีร่มเงาของไม้ต้น การมีหรือไม่มีลำธาร ผลของสัตว์ที่มากินหญ้า และความเค็ม
บ่อยครั้งมนุษย์สร้างสระ ในชนบทเกษตรกรและชาวบ้านขุดสระในสวนหลังบ้านหรือขุดลอกสระที่มีอยู่แล้วโดยตักโคลนระหว่างฤดูร้อนออก มีแหล่งน้ำมนุษย์สร้างขึ้นหลายชนิดที่จัดเป็นสระ บางสระสร้างขึ้นจำเพาะเพื่อฟื้นฟูที่อยู่อาศัยของสัตว์ รวมทั้งการบำบัดน้ำ อย่างอื่นเช่น สวนน้ำ สระออกแบบมาเพื่อประดับตกแต่งเป็นภูมิทัศน์หรือลักษณะทางสถาปัตยกรรมอื่น บ่อปลาออกแบบมาเพื่อเพาะเลี้ยงปลาขาย และบ่อแสงอาทิตย์ออกแบบเพื่อเก็บรักษาพลังงานความร้อน
แหล่งน้ำนิ่ง เช่น สระและทะเลสาบมักจำแนกแยกจากแหล่งน้ำไหล เช่น ลำห้วย ลำธาร ธารน้ำหรือแม่น้ำ ระดับสารอาหารและคุณภาพน้ำในสระสามารถควบคุมได้จากกระบวนการธรรมชาติอย่างการเติบโตของสาหร่าย หรือการกรองโดยมนุษย์
ดูเพิ่ม

ตระพัง
บาราย
วัดใจ

| "วัดใจ"> เพลงโดยซิลลี่ ฟูลส์.จากอัลบั้มจูซซี |
| --- | --- |
วางจำหน่าย: 26 มีนาคม พ.ศ. 2545
แนวเพลง: อัลเทอร์เนทีฟเมทัล
ความยาว: 4:16
ค่ายเพลง: มอร์ มิวสิก (จีเอ็มเอ็ม แกรมมี่)
ผู้ประพันธ์เพลง: ณัฐพล พุทธภาวนา
 
มิวสิกวิดีโอ
"วัดใจ" ที่ยูทูบ
 
"วัดใจ" เป็นเพลงของวงดนตรีซิลลี่ ฟูลส์ จากสตูดิโออัลบั้มที่ 4 จุยซี ประพันธ์คำร้องโดย ณัฐพล พุทธภาวนา, แต่งทำนองโดย ณัฐพล พุทธภาวนา และเทวฤทธิ์ ศรีสุข และเรียบเรียงโดย เทวฤทธิ์ ศรีสุข, ซิลลี่ ฟูลส์ ออกจำหน่ายในวันที่ 26 มีนาคม พ.ศ. 2545
ในปี พ.ศ. 2556 เพลง "วัดใจ" ได้เป็นเพลงประกอบซีรีส์เรื่อง "ฮอร์โมนส์ วัยว้าวุ่น" ซีซั่นที่ 1
การตอบรับ

เพลง "วัดใจ" ในการจัดอันดับของ 104.5 แฟต เรดิโอ สามารถทำอันดับได้สูงสุดที่อันดับ 4
การตอบรับ > ชาร์ต

| ชาร์ต (พ> ศ. 2545) | อันดับสูงสุด |
| --- | --- |
104.5 แฟต เรดิโอ: 4
เวอร์ชันคัฟเวอร์

ในปี พ.ศ. 2554 ได้มีการนำเพลงนี้กลับมาขับร้องใหม่โดย พัฒน์ชัย ภักดีสู่สุข นักร้องนำวงโปเตโต้ ถูกใช้เป็นเพลงประกอบโฆษณาโคคา-โคล่า
ในปี พ.ศ. 2562 ได้มีการนำเพลงนี้กลับมาขับร้องใหม่โดย จิรากร สมพิทักษ์ และวิชญาณี เปียกลิ่น และร่วมเล่นกีตาร์โดย พูนศักดิ์ จตุระบุล มือกีตาร์วงบิ๊กแอส เพื่อประกอบรายการ Top One ตัวจริงชิงหนึ่ง ทางช่องวัน 31
ลูกสาวเจ้าพ่อ

| ลูกสาวเจ้าพ่อ |
| --- | --- |
ประเภท: แอ็คชั่น, ดราม่า
สร้างโดย: บริษัท ชาโดว์ เอ็นเตอร์เทนเม้นท์ จำกัด
เขียนโดย: บทประพันธ์ : โสภี พรรณราย  บทโทรทัศน์ : ส.ศรีภักดี
กำกับโดย: ฉลวย ศรีรัตนา
แสดงนำ: เรืองศักดิ์ ลอยชูศักดิ์ สุทธิดา เกษมสันต์ ณ อยุธยา
ดนตรีแก่นเรื่องเปิด: ใจต่อใจ - เรืองศักดิ์ ลอยชูศักดิ์
ดนตรีแก่นเรื่องปิด: ใจของฉัน (ให้เธอเท่านั้น) - สุทธิดา เกษมสันต์ ณ อยุธยา
ประเทศแหล่งกำเนิด:  ไทย
ภาษาต้นฉบับ:  ไทย
จำนวนตอน: 19 ตอน
การผลิต
ผู้อำนวยการสร้าง: พงษ์ศักดิ์ ประคองศักดิ์
ความยาวตอน: 60 นาที
ออกอากาศ
เครือข่าย: สถานีวิทยุโทรทัศน์ไทยทีวีสีช่อง 3
ออกอากาศ: พ.ศ. 2541 – พ.ศ. 2541
ลูกสาวเจ้าพ่อ เป็นละครโทรทัศน์แนวแอ็คชั่น-ดราม่า เป็นบทประพันธ์ของ โสภี พรรณราย บทโทรทัศน์โดย ส.ศรีภักดี กำกับการแสดงโดย ฉลวย ศรีรัตนา ผลิตโดย บริษัท ชาโดว์ เอ็นเตอร์เทนเมนท์ จำกัด  ออกอากาศทุกวันเสาร์–อาทิตย์  เวลา 17:45 – 18:45 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย เรืองศักดิ์ ลอยชูศักดิ์, สุทธิดา เกษมสันต์ ณ อยุธยา และนักแสดงชั้นนำอีกมากมาย เริ่มตอนแรกวันที่ พ.ศ. 2541–พ.ศ. 2541
รายชื่อนักแสดงและการสร้าง

| ปี | พ> ศ. 2541 |
| --- | --- |
สถานีออกอากาศ: ช่อง 3
ผู้สร้าง: บริษัท ชาโดว์ เอ็นเตอร์เทนเม้นท์ จำกัด
ผู้กำกับการแสดง: ฉลวย ศรีรัตนา
บทโทรทัศน์: ส.ศรีภักดี
วันเวลาออกอากาศ: วันเสาร์ - วันอาทิตย์ เวลา 17:45 น. – 18:45 น.
ร.ต.อ. ธิษณ์ มิหลา (หวัง) (ผู้กอง): เรืองศักดิ์ ลอยชูศักดิ์
พิชญดา (ดา) (น้องสาวของแดงน้อย): สุทธิดา เกษมสันต์ ณ อยุธยา
พลพัฒน์ (ลูกชายของพลวัฒน์): จาตุรงค์ โกลิมาศ
แดงน้อย (พี่ชายของดา): ศราวุธ นวแสงอรุณ
เตมี (ตำรวจ): เจจินตัย อันติมานนท์
นุศรา (นุศ) (ไกด์นำเที่ยว และน้องสาวของนายแพทย์จาติก): ภัคจีรา วรรณสุทธิ์
ศรีผึ้ง (ผึ้ง) (ครู และน้องสาวของศรีแพร): อุบลวรรณ บุญรอด
ศรีแพร (แพร) (พยาบาล และพี่สาวของศรีผึ้ง): เขมสรณ์ หนูขาว
นายแพทย์จาติก (หมอ และพี่ชายของนุสรา): เอก โอรี
นายหัวพิมุข (ผลหมาก) (พ่อของดา): ครรชิต ขวัญประชา
พลวัฒน์ (พ่อของพลพัฒน์): โกวิท วัฒนกุล
กำนันบุญมา (พ่อของศรีผึ้ง และศรีแพร): คมกฤช ยุตติยงค์
เอกพจน์ (คนรับใช้บ้านนายหัวพิมุข): นักแสดงประกอบ (รับเชิญ)
สร้อย (คนรับใช้บ้านนายหัวพิมุข): จันทนา ศิริผล
ศักดิ์ (ลูกน้องของนายหัวพิมุข): ระวิน ชุมเกษียร
หนิง (ลูกน้องพลวัฒน์): เอก ณัฐวุฒิ
ช่อคูน (คนรับใช้บ้านนายหัวพิมุข): นิลุบล อมรวิทวัส
นักแสดงรับเชิญ
พ.ต.อ. ผลไพฆ์ มิหลา (สารวัตร) (พ่อของ ร.ต.อ. ธิษณ์): ศักราช ฤกษ์ธำรงค์
วจี มิหลา (พี่สาวของ พ.ต.ต. ธร และ ร.ต.อ. ธิษณ์): พิมพ์ผกา เสียงสมบุญ
พ.ต.ต. ธร มิหลา (ท่านรองธร) (พี่ชายของร.ต.อ. ธิษณ์): ประกายนนท์ กอบเกื้อกูล
อาโก (พ่อของนวลจันทร์ และเพ็ญ): พูนสวัสดิ์ ธีมากร
เพ็ญ (น้องสาวของนวลจันทร์): ปภัสวรรณ ยอดเณร
โจรปล้นเงินที่ธนาคาร: อัมพร ปานกระโทก
เสือ: วีระวิทย์ เหล่าสันติพลวุฒิ
นวลจันทร์ (พี่สาวของเพ็ญ): นักแสดงประกอบ (รับเชิญ)
รายชื่อนักแสดงและการสร้าง > เพลงประกอบละคร

ใจต่อใจ ศิลปิน เรืองศักดิ์ ลอยชูศักดิ์
ใจของฉัน (ให้เธอเท่านั้น) ศิลปิน สุทธิดา เกษมสันต์ ณ อยุธยา
ลำดับรายการโทรทัศน์

| สถานีวิทยุโทรทัศน์ไทยทีวีสีช่อง 3: ละครวันเสาร์ - วันอาทิตย์ เวลา 10> 45 – 11.30 น. |
| --- | --- | --- |
| ก่อนหน้า | ลูกสาวเจ้าพ่อ | ถัดไป |
| หวานใจ | ลูกสาวเจ้าพ่อ | กามเทพผิดคิว |
วัดใต้ต้นลาน

| วัดใต้ต้นลาน |
| --- | --- |
หอพระไตรปิฎกกลางสระน้ำ ณ โบราณสถาน วัดใต้ต้นลาน อำเภอพนัสนิคม

ชื่อสามัญ: วัดใต้ต้นลาน
ที่ตั้ง: ตำบลไร่หลักทอง อำเภอพนัสนิคม จังหวัดชลบุรี 20140
ประเภท: วัด
นิกาย: มีพระสงฆ์จำพรรษา
พระประธาน: พระพุทธรูป
พระพุทธรูปสำคัญ: พระพุทธรูป
ความพิเศษ: วัดและโบราณสถานในอำเภอพนัสนิคม
จุดสนใจ: ชมหอพระไตรปิฎกกลางสระน้ำ
 สถานีย่อยพระพุทธศาสนา
วัดใต้ต้นลาน   ตั้งอยู่ที่บ้านคลองหลวง ตำบลบ้านไร่หลักทอง อำเภอพนัสนิคม จังหวัดชลบุรี
ประวัติ

วัดใต้ต้นลาน ภายในจะพบ หอพระไตรปิฎกกลางสระน้ำ เป็นหอพระไตรปิฎกที่ใช้เสาไม้ 12 ต้น สร้างอยู่ในสระน้ำ หลังคามุงกระเบื้องมีช่อฟ้างดงาม มีรูปแบบเป็นเอกลักษณ์งดงาม นับเป็นสถาปัตยกรรมอันทรงคุณค่าที่แสดงให้เห็นถึงภูมิปัญญาในด้านสถาปัตยกรรม และภูมิปัญญาในการเก็บรักษาพระไตรปิฎกให้พ้นจากการทำลายของมดปลวก
ประกาศกรมศิลปากร

โบราณสถาน วัดใต้ต้นลาน โดยกรมศิลปากรได้ประกาศขึ้นทะเบียนเป็นโบราณสถาน ในราชกิจจานุเบกษา เล่ม 106 ตอนที่ 26 เมื่อวันที่ 14 กุมภาพันธ์ พ.ศ. 2532
แหล่งข้อมูลอื่น

มรดกทางพุทธศาสนา เก็บถาวร 2008-06-16 ที่ เวย์แบ็กแมชชีน
วัดหินดาษ (อำเภอพนมสารคาม)

| วัดหินดาษ |
| --- | --- |

ชื่อสามัญ: วัดหินดาษ, วัดหินดาษราษฎร์บำรุง
ที่ตั้ง: ตำบลเกาะขนุน อำเภอพนมสารคาม จังหวัดฉะเชิงเทรา
ประเภท: วัดราษฎร์
นิกาย: มหานิกาย
เจ้าอาวาส: พระปลัดคำนึง จทกวฑฒโน
 สถานีย่อยพระพุทธศาสนา
วัดหินดาษ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะขนุน อำเภอพนมสารคาม จังหวัดฉะเชิงเทรา ที่ดินตั้งวัดมีเนื้อที่ 47 ไร่ 3 งาน 70 ตารางวา
วัดหินดาษตั้งวัดเมื่อวันที่ 22 กุมภาพันธ์ พ.ศ. 2528 ได้รับพระราชทานวิสุงคามสีมา เมื่อวันที่ 2 กุมภาพันธ์ พ.ศ. 2538 ผู้ขออนุญาตให้สร้างวัดคือ พันตรีสุวรรณ อเนก ปัจจุบัน พระปลัดคำนึง จทกวฑฒโน เป็นเจ้าอาวาส
อาคารเสนาสนะที่สำคัญ ได้แก่ อุโบสถ กว้าง 5.5 เมตร ยาว 19.75 เมตร สร้างเมื่อ พ.ศ. 2528 เป็นอาคารคอนกรีตเสริมเหล็ก ศาลาการเปรียญ กว้าง 12 เมตร ยาว 20 เมตร สร้างเมื่อ พ.ศ. 2520 เป็นอาคารคอนกรีตเสริมเหล็ก กุฎิสงฆ์ จำนวน 2 หลัง เป็นอาคารไม้ 2 หลัง วิหาร กว้าง 3.5 เมตร ยาว 8 เมตร เป็นอาคารคอนกรีตเสริมเหล็ก และหอระฆัง ปูชนียวัตถุได้แก่ พระประธานในอุโบสถ เป็นพระพุทธชินราชจำลอง พร้อมอัครสาวก
ศรัทธา...แรงฝัน...วันแห่งชัยชนะ

| ศรัทธา> ..แรงฝัน...วันแห่งชัยชนะ |
| --- | --- |
กำกับ: Alex Kendrick
เขียนบท: Alex Kendrick Stephen Kendrick
นักแสดงนำ: Alex Kendrick Shannon Fields  [Tracy Goode]
ผู้จัดจำหน่าย: Sherwood Pictures
วันฉาย: 29 กันยายน ค.ศ. 2006
ความยาว:  สหรัฐ
ภาษา: อังกฤษ
ทุนสร้าง: $100,000
ก่อนหน้านี้: ซิ่งไปกับปาฏิหาริย์ (ภาพยนตร์)
ต่อจากนี้: Fireproof (film)
ข้อมูลจาก IMDb
นักแสดง

Alex Kendrick รับบทเป็น Grant Taylor
Shannen Fields รับบทเป็น Brooke Taylor
James Blackwell รับบทเป็น Matt Prater
Bailey Cave รับบทเป็น David Childers
Steve Williams รับบทเป็น Larry Childers
Tracy Goode รับบทเป็น Brady Owens
Jim McBride รับบทเป็น Bobby Lee Duke
Tommy McBride รับบทเป็น Jonathan Weston
Jason McLeod รับบทเป็น Brock Kelley
Chris Willis รับบทเป็น J.T. Hawkins Jr.
Ray Wood รับบทเป็น Mr. Bridges
ลิงค์ที่เกี่ยวข้อง

Facing The Giants เก็บถาวร 2008-11-01 ที่ เวย์แบ็กแมชชีน official web site.
Facing The Giants ที่อินเทอร์เน็ตมูวีเดตาเบส
Sherwood Pictures เก็บถาวร 2008-12-18 ที่ เวย์แบ็กแมชชีน web site, the movie's production company.
Explanation เก็บถาวร 2008-04-29 ที่ เวย์แบ็กแมชชีน of the PG rating from Scripps Howard News Service.
Mark Moring (2006-09-26). Facing the Critics at Christianity Today, an interview with Alex Kendrick.
ข้อมูลภาพยนตร์เรื่อง ศรัทธา...แรงฝัน...วันแห่งชัยชนะ ในสยามโซน
ลุนติด

ขุนพลของกองซุนเอี๋ยน (เสียชีวิต ค.ศ. 238)
| ลุนติด (หลุน จื๋อ) |
| --- | --- |
綸直

ขุนพล (將軍 เจียงจฺวิน)
ดำรงตำแหน่ง ค.ศ. 237 (237) – ค.ศ. 238 (238)
กษัตริย์: กองซุนเอี๋ยน (รัฐเอียน)
 
ข้อมูลส่วนบุคคล
เกิด: ไม่ทราบ
เสียชีวิต: ค.ศ. 238 นครเหลียวหยาง มณฑลเหลียวหนิง
อาชีพ: ขุนพล

ลุนติด มีชื่อในภาษาจีนกลางว่า หลุน จื๋อ (จีน: 綸直; พินอิน: Lún Zhí) เป็นขุนพลใต้บังคับบัญชาของกองซุนเอี๋ยนในรัฐวุยก๊กในยุคสามก๊กของจีน